cyanic-selkie/wikianc huggingface dataset:
Bob Sinclar
Historie
Sinclar har også jobbet under flere andre navn, (pseudonymer) som The Mighty Bop og Reminiscence Quartet. Han har også startet det franske prosjektet Africanism der kjente DJs med bakgrunn fra Afrika er med.
I 2005 gjorde han sin største hit med låten Love Generation som klatret høyt på lister rundt om i verden, særlig i Australia og i Tyskland. Oppfølgeren til Love Generation ble World, Hold On også den plasserte seg høyt på listene i Europa.
Senere kom også hiten Rock This Party.
Marc Jacobs
Marc Jacobs (født 9. april 1963 i New York) er en amerikansk motedesigner.
Jacobs ble utdannet ved Parsons School of Design i New York, og i 1986 lanserte han sin første kolleksjon under eget navn. Året etter ble han den yngste som noensinne har blitt tildelt moteprisen Council of Fashion Designers of America (CFDA) Perry Ellis Award for New Fashion Talent.
Jacobs ble fort et navn innen moteverdenen, og i 1992 ble han tildelt prisen CFDA Women's Designer of the Year Award.
Utenom de egne merkene Marc Jacobs og Marc by Marc Jacobs var han sjefdesigner hos Louis Vuitton fra 1997 til 2013.
I 2007 valgte han ut Michael Stipe fra R.E.M. til å fronte sine produkter.
Island–Grønland-ryggen
Island-Grønland-ryggen er en undersjøisk rygg mellom Nordvest-Island og østkysten av Grønland. Ryggen har en sadelhøyde på 600 m, og skiller Atlanterhavet fra Islandshavet i nordøst.
Amir Abbas Hoveida
Amir Abbas Hoveida (født 18. februar 1919, død 7. april 1979) var statsminister i Iran i perioden fra 27. januar 1965 til 7. august 1977.
P•U•L•S•E
P•U•L•S•E er et konsertalbum fra den siste offisielle Pink Floyd-turneen i 1994–95. De turnerte med deres nest siste studioalbum, The Division Bell. Turneen strakk seg over perioden mars til oktober 1994 og kulminerte i Earls Court i London den siste måneden med hele 15 forestillinger. Konsertalbumet, utgitt på CD i 1995, inneholder opptak fra konserter i London, Roma, Hannover og Modena – alt mikset sammen til ett sammenhengende stykke. Den første utgaven av CD-en ble levert i et spesiallaget pappomslag med en rød, blinkende lysdiode på hyllesiden. Lyset sluttet å blinke etter omtrent 18 måneder, men det var, og er, mulig å sette inn et nytt batteri. Det er totalt sett gitt ut 2 stykk CD-versjoner, 2 kassett-versjoner og 2 LP-versjoner av albumet av EMI.
Personell
med
Volkswagen Golf
I forbindelse med turneen lanserte sponsoren Volkswagen en Golf Pink Floyd-utgave. Dette var en modifisert standardutgave av deres 1995-modell Golf, med et oppgradert lydavspillings-anlegg og spesiallakkert med et Pink Floyd-emblem på baksiden.
Høgholmen
Høgholmen er navn på mange holmer og øyer i Skandinavia og Finland, herunder
Linkbelt Oval
Linkbelt Oval, også kjent som Aida Oval, er et idrettsstadion i Aiwo på Nauru. Stadionet blei bygd av Nauru Phosphate Corporation. Det brukes mest til fotball og australsk fotball. Banedekket er av fosfatsand. Tilskuerrekorden er på rundt 3 000, og blei satt under den nasjonale finalen i australsk fotball i 1999.
Verdaccio
Verdaccio er en teknikk for underlagsmaling med oljefarger. Der brukes grå-grønne fargetoner for å legge inn skyggevalørene før de egentlige fargene legges på. Verket i grågrønt, kan også bli stående som ferdig i seg selv, og er da et grisaille-beslektet maleri.
Teknikken er kjent for at den gir gode resultater til hudtoner. Den var populær i renessansen, og Leonardo da Vinci brukte teknikken til bl.a. Mona Lisa. Den grønne fargen som anses best egnet er kromoksidgrønn (mest kjent som smaragdgrønn). Denne kan kombineres med blyhvitt og elfenbenssvart for å få fram skyggetonene. Fra gammelt ble forskjellige kopperoksider (verdigris) benyttet.
Fargene som laseres på et slikt underlag vil framstå med større intensitet enn om maleriet legges på vanlig hvit gesso.
Olli Wermskog
Tor Olli Kristoffer Wermskog (født 1985) er en finsk-norsk improvisator, stemme­skuespiller, konferansier og komiker. Han er konferansier i TVNorges underholdnings­program Kongen befaler (fra 2019).
Wermskog har norsk stemme i flere dubbede animasjons­filmer. Han er tilknyttet Det Andre Teatret, og har tidligere arbeidet i NRK Radio, blant annet i P3morgen, og har deltatt i flere episoder av Lørdagsrådet og Lekekassa.
New Age (bok)
New Age er en bok i Bokklubbens serie Verdens Hellige Skrifter, redigert av Tonje M. Mehren og Jeanette Sky og utgitt i 2007. Boken inneholder tekster som «reflekterer det sammensatte og mangfoldige ved New age, som ikke har kanoniserte hellige tekster slik som de store verdensreligionene […] tekster som tematisk spenner over forestillinger og tema som UFO, sjamanisme, heksebevegelse, spiritisme, teosofi, krystaller, chakraer, selvutvikling og psykologiske teorier.»
Innhold
Antologien har tekster av Emanuel Swedenborg, Franz Anton Mesmer, Eliphas Levi, Allan Kardec, Mary Baker Eddy, Helena Petrovna Blavatsky, Rudolf Steiner, Charles Webster Leadbeater, Alice Bailey, Carl Gustav Jung, Georgij Ivanovitsj Gurdjieff, George Adamski, Aldous Huxley, Pierre Teilhard de Chardin, Abraham Maslow, Roberto Assagioli, Edgar Cayce, Jane Roberts, Carlos Castaneda, Fritjof Capra, Helen Schucman, David Spangler, Liz Greene, Leonard Orr & Sondra Ray, George Trevelyan, Shakti Gawain, James Lovelock, Starhawk, Marilyn Ferguson, Shirley MacLaine, Katrina Raphaell, Paulo Coelho, James Redfield, Deepak Chopra og Neale Donald Walsch.
Duets (Barbra Streisand-album)
Duets er det syvende samlealbumet til artisten Barbra Streisand (inkludert samleboksen Just for the Record... fra 1991). Det er en samling av duetter som Streisand har spilt inn både i studio og live mellom 1963 og 2002. Albumet inneholder to nye duetter: «I Won't Be the One to Let Go» med Barry Manilow og «All I Know of Love» med Josh Groban. Sony Music Entertainment slapp platen med fire ulike fargemønstre på forsiden slik at hver versjon ble mer unik.
Roberto Cecon
Roberto Cecon (født 28. desember 1971 i Gemona del Friuli i Udine) er en tidligere italiensk skihopper. Han regnes som Italias fremste skihopper gjennom alle tider. Han er nå trener for det italienske hopplandslaget.
Skihopping er en lite utbredt sport i Italia, men nyter langt større popularitet i noen av de andre landene omkring Alpene (Tyskland, Østerrike, Sveits og Slovenia) og ikke minst i Norden (Norge og Finland). Til tross for sine resultater er Cecon derfor lite kjent i Italia, men noe bedre i enkelte andre land.
Cecon debuterte i verdenscupen 30. desember 1987, to dager etter at han fylte 16 år, i åpningsrennet i hoppuka i Oberstdorf. Han endte på 54.-plass. Ett år senere fikk han sin første pallplassering, i Chamonix. I 1990 kom den første seieren på «hjemmebane», i Predazzo i Val di Fiemme.
Den beste perioden hadde han i første halvdel av 1990-årene, da han to ganger vant bronsemedalje i VM i skiflyging, og kom på andreplass i verdenscupen sammenlagt i sesongen 1994/95. Han vant totalt seks verdenscuprenn i løpet av karrieren.
Han er far til skihopperen Federico Cecon, som har deltatt i verdenscupen, VM og OL.
Lena Jensen
Lena Jensen (født 29. januar 1973 i Tromsø) er en norsk politiker (SV). Hun er cand.mag. fra Universitetet i Tromsø med pedagogikk og sosiologi i fagkretsen. Hun var ungdomssekretær i Nei til EU foran folkeavstemningen om norsk medlemskap i 1994. Hun var medlem av Tromsø kommunestyre 1995–2001 og ble innvalgt på Stortinget fra Troms i 2001 og gjenvalgt i 2005 og satt begge periodene i Kirke-, utdannings- og forskningskomiteen. Lena Jensen og SV tapte mandatet fra Troms ved stortingsvalget 2009.
Fra 2010 er Lena Jensen rådgiver i Den norske forleggerforening, daglig leder for Brageprisen, samt var leder i Nasjonalt foreldreutvalg for barnehagene.
Jensen anmeldte Stein-Erik Mattsson og startet den såkalte Pornosladd-saken. Høyesterett frikjente Mattsson. Usladdet pornografi kan selges lovlig i Norge.
899 Jokaste
899 Jokaste er en hovedbelteasteroide. Den ble oppdaga den 3. august 1918 av Max Wolf fra Landessternwarte Heidelberg-Königstuhl i Heidelberg. Den er oppkalt etter Iokaste, Oidipus' mor og kone, fra gresk mytologi.
Ruud Krol
Rudolf (kjent som Ruud eller Rudi) Jozef Krol (født 24. mars 1949 i Amsterdam er en tidligere nederlandsk fotballspiller og senere fotballtrener.
Han la opp i 1986 etter å ha spilt for Ajax Amsterdam, Vancouver Whitecaps, SSC Napoli og AS Cannes. Han spilte også 83 kamper for det. Siden den tid har han trent en rekke forskjellige klubber, og er for tiden trener for den egyptiske storklubben Al-Zamalek.
MultiMediaCard
MultiMediaCard (MMC) er en minnekorttype lansert i 1997 av Siemens og SanDisk.
Kortet har dimensjonene 24 × 32 × 1,4 mm, og ble levert med kapasitet opp til 32 GB.
Få produsenter lager i dag elektronikk som bruker MMC-kort, da de fleste har gått over til SD-kort.
Innebygde MMC-kort (eMMC, embedded MMC) har en annen formfaktor, og brukes fortsatt på en del elektronikk. Dette kan være et rimelig alternativ til en SSD.
Padling under Sommer-OL 2008 – C-1 slalåm menn
Slalåm C-1 menn under Sommer-OL 2008 fant sted den 11. og 12. august 2008 på Shunyi Olympic Rowing-Canoeing Park i Beijing.
Biskop Jens Nilssøns gate (Oslo)
Biskop Jens Nilssøns gate (5-23B, 10-28) er en gate på Etterstad i Oslo. Den går fra /Strømsveien og sørover mot Hovedbanen. Etterstadsletta starter fra denne gata og går i en bue før den ender i en andre enden av Biskop Jens Nilssøns gate. Gaten grenser mot Etterstadparken.
Gaten fikk sitt navn i 1951 og er oppkalt etter skolemann og biskop Jens Nilssøn Frendesonius (1538–1600). Nilssøn brukte Vålerenga hovedgård som sommerbolig.
Balboa Park undergrunnsstasjon
Balboa Park er en BART-stasjon som ligger syd for Balboa Park i San Francisco. Stasjonen har to hovedspor og en enkelt øyplattform. Veien Interstate 280 går langs med vestsiden av stasjonen, og City College of San Francisco ligger nord for stasjonen. Stasjonen ble innviet den 3. november 1973.
Balboa Park er for tiden den mest trafikkerte BART-stasjonen utenfor «downtown» i San Francisco, med overgang til syv San Francisco Muni bussruter og tre Muni Metro linjer. Stasjonen blir også brukt av passasjerer som kommer med bil fra Interstate 280, en av hovedinnfartsveiene til San Francisco. Stasjonen er den sydligste i BART-systemet som passasjerer kan bruke ved hjelp av et SF Muni FastPass (som er gyldig for reiser utelukkende innenfor San Francisco). I 2011 ble en ny inngang åpnet nord for stasjonen for å gi lettere adgang til San Francisco City College.
Til forskjell fra de fleste andre BART-stasjonene, som er enten fullstendig under bakken med kunstig belysning eller på en hevet strekning i naturlig dagslys, er Balboa Park plassert i en nedsenket sjakt med plattformer delvis under bakken. Hovedinngangen til stasjonen ligger på bakkenivå, slik at sollys kan slippe til på plattformene. De opprinnelige arkitektene for stasjonen var Corlett & Spackman og Ernest Born.
Skogsøysundbroa
Skogsøysundbroa er ei trebjelkebro som ligger i mellom fastlandet og Skogsøy i Mandal kommune, Vest-Agder. Broa er 8 meter lang og 2 meter høy.
Peter Dickinson
Peter Malcolm de Brissac Dickinson (født 16. desember 1927 i Livingstone i Nord-Rhodesia (Zambia), død 16. desember 2015 i Winchester i England) var en britisk forfatter.
Ivar Østberg
Ivar Østberg (født 15. november 1942 i Fredrikstad) er en norsk politiker (KrF). Han ble innvalgt på Stortinget fra Troms i 1997, og møtte i to perioder. Østberg var varaordfører i Harstad 1983–1985.
Peter Dickinson
Liv
Dicikinson var født i Nord-Rhodesia av engelske foreldre, men familien flyttet tilbake til Storbritannia da Peter var syv år gammel. Han var utdannet BA ved University of Cambridge i 1951. Før han ble forfatter på heltid, arbeidet Dickinson i sytten år for magasinet PUNCH, blant annet som assisterende redaktør. Han var først gift med Mary Rose Barnard (1953–1988), og deretter fra 1991 med den amerikanske fantasy-forfatteren Robin McKinley.
Ivar Østberg
Etter examen artium fra Kristelig Gymnasium var Østberg lærervikar før han tok lærerutdanning på Oslo lærerskole fra 1968 til 1970. Deretter tok han spesialpedagogikkutdannelse på Statens spesiallærerhøgskole før han ble rektor innen barne- og ungdomspsykiatri fra 1971 til 1974. Deretter var han spesialpedagog hos PPT Sør-Troms fra 1974 til 1985 før han ble leder av samme kontor i en tiårsperiode. Før han ble valgt inn på Stortinget var han etter å ha tatt audiopedagogikkutdanning fylkesaudiopedagog fra 1995 til 1997.
Peter Dickinson
Forfatterskap
Peter Dickinsons forfatterskap fordeler seg på tre kategorier: Kriminalromaner for voksne lesere, ungdomsromaner, ofte med fantastiske elementer, og bøker for yngre barn.
Peter Dickison vant flere priser for sitt forfatterskap. I 1968 og 1969 ble han tildelt den britiske Crime Writers Associations Gold Dagger for årets beste kriminalroman (Skin Deep og A Pride of Heroes). I 1979 fikk han The Whitbread Award for årets beste barnebok (Tulku). Han var gjentatte ganger nominert til Carnegie Medal, og fikk den to år på rad (for  Tulku i 1979 og City of Gold i 1980). I 2000 ble han nominert til H.C. Andersen-prisen for sitt forfatterskap.
Han ble medlem av Royal Society of Literature i 1999 og utnevnt til Officer of Order of the British Empire i 2009.
Fleinisen
Fleinisen er en isbre på Spitsbergen, Svalbard, mellom Longyearbyen og Svea, i Nordenskiöld Land. Den er en ca. 3,5 km lang bre og går øst for Foxfonna fra de østre utløperne av Gilsonryggen (903 m) i sørvest, og langs vestveggen av Hallwylfjellet (948 m). Breen går rett nordover til Foxdalen (Adventdalen) hvor den sammen med den parallelle Foxbreen har lagt foran seg litt morenemateriale. I sør starter umiddelbart Dalburgbreen på andre siden av Foxpasset, og fortsetter ned til Bolterskaret. I sørøst starter Svellnosbreen mot Reindalen.
Foxbreen er oppkalt etter landformen – bar is.
Epipygidae
Epipygidae er en gruppe av insekter som danner en familie blant plantesugerne i gruppen skumsikader (Cercopoidea). Familien finnes bare i tropisk Amerika og ble beskrevet så sent som i 2001. Nesten ingenting er kjent med sikkerhet og biologien til disse tilsynelatende sjeldne sikadene.
Utseende
Middelsstore, tettbygde sikader, de ligner på andre skumsikader (Cercopoidea). Hodets fremre del (frons) er mindre oppsvulmet enn hos andre skumsikader, dette kan tyde på at munndelene som sitter under dette området er reduserte og at de ikke tar næring til seg som voksne. Hodet er minst fire ganger så bredt som langt, med to punktøyne i pannen. Fasettøynene er store, runde og synes stå litt på stilk, de strekker seg bakover langs sidene av pronotum nesten til roten av vingene. Pronotum er bredt og hvelvet, med tydelige, små groper eller knudrete overflate. Vingene er velutviklede, hornaktige med et tydelig årenett og tallrike, lukkede celler, avrundede eller noe tilspissede. Beina er forholdsvis korte og slanke. Leggene har en pigg på yttersiden og en krans ti svartspissede pigger ytterst, det første fotleddet har en slik krans av fem pigger, det andre fotleddet fire pigger. Hannens bakerste bakkroppsledd er oppoverbøyd.
Levevis
Epipygidae er funnet i fuktige, tropiske skoger slik som regnskog og tåkeskog, fra kysten og opp til 2600 meters høyde. Nymfestadiet lever trolig av å suge sevje fra planter, mens de voksne har lite påfallende munndeler og trolig ikke tar næring til seg. På dette tyder også det faktum at de gjerne har betydelige mengder fett lagret i bakkroppen, noe som er typisk for insekter som ikke tar til seg næring som voksne. Ellers er svært lite kjent om biologien deres. Flere av de registrerte artene er bare kjent fra ett enkelt eksemplar. De voksne er trolig bare aktive i en kort periode, gjerne i fuktige perioder. Noen hunn-eksemplarer er funnet med ca. 30 egg i bakkroppen, et uvanlig høyt tall for sikader. Eggene er svarte, noe som tyder på at de blir lagt åpent, ikke stukket inn i blader eller stengler som hos de andre skumsikadene som legger hvite egg.
Kagghamraån-vassdraget
Kagghamraån-vassdraget er et vassdrag bestående av flere innsjøer og elver med felles vannføring til Kaggfjärden i Østersjøen. Nedbørfeltet er på 97 km², og ligger hovedsakelig i Botkyrka kommune i Stockholms län, Södermanland, Sverige.
Epipygidae
Utbredelse
Familien er bare kjent fra tropisk Amerika, fra Guatemala i nord til det sørlige Brasil i sør.
Kagghamraån-vassdraget
Vassdragets hovedelv, Kagghamraån, utgjør et av den svenske østkystens viktigste steder for reproduksjon. Også hvitfinnet steinulke og niøyer trives i vassdraget.
Epipygidae
Systematisk inndeling
Tradisjonelt bestod overfamilien Cercopoidea av bare én familie (Cercopidae). Men denne er blitt splittet til flere grupper (familier) og består idag, foruten Epipyridae, av «store skumsikader» (Aphrophoridae), «små skumsikader» (Cercopidae), Machaerotidae og Clastopteridae.
Magnus Lagabøtes bylov
Magnus Lagabøtes bylov ble lovvedtatt for Bergen i 1276 i kong Magnus Lagabøtes styretid. Det kom også egne redaksjoner av byloven for Oslo, Trondheim og Tønsberg omtrent på samme tid, uten at det vites nøyaktig årstall for når disse ble vedtatt. Byloven tok utgangspunkt i Magnus Lagabøtes landslov vedtatt i 1274 og Bjarkøyretten – Trondheims gamle bylov som kom på plass utover 1100-tallet. Audun Hugleiksson var medvirkende ved utformingen av loven.
Magnus Lagabøtes bylov hadde egne regler og forordninger som gjaldt kaupstadene jamført med landsloven. De lovene som gjaldt landsbygda ble utelatt. Lands- og Byloven var utvilsomt mer kjent og utbredt enn alle andre verdslige åndsverk i Norge i seinmiddelalderen.
Lovene ble overlevert muntlig under streng justis. Rett skulle være rett. I dag finnes Byloven i 25 håndskrifter, for det meste som utfyllende tillegg til Landsloven.
Ifølge byloven ble byen styrt av bymøtet eller bytinget der alle byens «husfaste menn» møttes tre ganger om året. I tillegg skulle det være et råd, vanligvis tolv menn. Rådet ble ledet av en gjeldker, senere kalt byfogd.
MS «Másin»
«Másin» har en 4-taktsmotor med 4 sylindre (200 hk), bygd av Grenaa Motorfabrik i 1985.
Fartstiden for anløpsstedene er:
Eurymerus
Eurymerus er en slekt av biller som tilhører den artsrike underfamilien Cerambycinae i familien trebukker (Cerambycidae). Slekten omfatter bare én kjent art.
Utseende
En middelsstor, lang og tynn, lysbrun trebukk. Artsnavnet henspiller på at arten ser ut som et avmagret medlem i slekten Eburia. Antennene er tynne og en del lengre enn kroppen. Pronotum er tønneformet, dekkvingene parallellsidige med hvite, avlange flekker. Beina er forholdsvis lange, lårene litt fortykkede.
Levevis
Larvene lever i død ved, mest av løvtrær.
Utbredelse
Arten er utbredt i det sørlige Sør-Amerika (Brasil, Bolivia, Paraguay, Uruguay, Argentina).
Metro 123 kapret
Sammendrag
En mann som kaller seg "Ryder" kaprer et tog fra New Yorks undergrunnsbane klokken 1:23 om morgenen. Ryder kommer sammen med tre andre tungt bevæpnede menn: Bashkin, Emri og den tidligere tog-operatøren Phil Ramos. De kobler den fremste vognen fra resten av toget, og tar alle passasjerene som gissel. Walter Garber fra Metropolitan Transportation Authority mottar krav om 10 millioner dollar i løsepenger fra Ryder, og de krever at pengene skal leveres i løpet av 60 minutter. De advarer om at hvert minutt over denne fristen de må vente, kommer de til å henrette et gissel.
Bashkin dreper en politimann som mistenker at noe er galt. Garber forsøker å forhandle med dem, samtidig som Ramos og Emri setter opp internett-tilgang i tunnelen. Ryder bruker en bærbar datamaskin for å se Dow Jones stupe nesten 1 000 poeng i løpet av den neste timen som svar på gissel-situasjonen. En av passasjerens bærbare datamaskiner kobler seg også til Internett, og maskinens webkamera blir aktivert. Kameraet lar politiet følge med på ranerne. Camonetti fra New York City Police Department tar over forhandlingene, og Walter Garber beordres til å forlate lokalene. Denne forandringen irriterer Ryder, som skyter og dreper togføreren for å tvinge Camonetti til å bringe Garber tilbake. Garber beskylder Camonetti for passassjerens død.
I mellomtiden samtykker ordføreren i å levere løsepengene, og beordrer politiet å levere pengene. Men på vei til utleveringsstedet havner politibilen i en ulykke, og klarer ikke å få pengene dit i tide. Garber forsøker å bløffe Ryder ved å påstå at pengene er levert, uvitende om at Ryder kan overvåke hendelsene via den bærbare datamaskinen. En rasende Ryder truer med å henrette et barn og barnets mor. Et annen gissel, en tidligere soldat, ofrer seg for å redde dem fra å bli drept. En skuddveksling bryter løs når en skarpskytter blir bitt av en rotte, avfører våpenet ved et uhell, og dreper Ramos.
Politiet oppdager at Ryders virkelige navn er Dennis Ford, som tidligere ble dømt til 10 års fengsel for Investeringsbedrageri. Politiet tror at Ryder forsøker å tjene penger på å manipulere finansmarkedet. Ryder krever at Garber selv leverer pengene, og Ryder beordrer Garber til å kjøre toget til neste stasjon. Garber unnslipper ranerne ved en jernbane-overgang, og følger etter dem til et hotell. Bashkin og Emri blir senere skutt og drept etter et sammenstøt med politiet. Ryder sjekker sin bærbare datamaskin, og finner ut at ordningen hans har ført til en fortjeneste på 307 millioner dollar. Garber stopper ham, men Ryder trekker frem sin egen pistol, og Garber skyter ham. Ryder dør av skadene, men Camonetti er vitne til dette fra et helikopter. Etterpå takker ordføreren Garber for at han reddet gislene, og filmen avsluttes med at Garber kommer hjem til sin kone med en pose dagligvarer.
Steen Skovsgaard
Steen Skovsgaard (født 30. september 1952) er cand.theol. fra Aarhus Universitet og fra 11. september 2005 til 2017 luthersk biskop i Lolland–Falsters stift i Den danske folkekirke.
Etter fullført utdannelse ble Skovsgaard i 1979 sogneprest ved Gellerup kirke i Aarhus og 1997 dessuten prost i Århus Vestre Provsti. Årene 1988–1989 var han konstituert sogneprest i Klaksvík på Færøyene.
Skovsgaard har i sin tid ved Gellerup Kirke særlig beskjeftiget seg med Folkekirkens utfordringer i møtet med islam og bl.a. vært formann for Kristent Informations- og Videnscenter om Islam og Kristendom (KIVIK) 2001–2005, stiftsprest vedrørende islam og kristendom 1995–2000 og formann for stiftsutvalget vedrørende islam og kristendom i Århus Stift 1995–1999. Han er leder av Theologisk Oratorium.
900 Rosalinde
900 Rosalinde er en hovedbelteasteroide. Den ble oppdaga den 10. august 1918 av Max Wolf fra Landessternwarte Heidelberg-Königstuhl i Heidelberg. Den er oppkalt etter en rollefigur fra operaen Flaggermusen av Johann Strauss d.y..
Louis-Jacques-Maurice de Bonald
Louis-Jacques-Maurice de Bonald  (født 30. oktober 1787 i Millau ved Rodez i Frankrike, død 25. februar 1870 i Lyon) var en av den katolske kirkes kardinaler. Han var erkebiskop av Lyon 1840–1870.
Han deltok ved konklavet 1846 som valgte pave Pius IX.
Han var sønn av Louis de Bonald.
Episkopalgenealogi
Hans episkopalgenealogi er:
Kresten Drejergaard
Kresten Drejergaard (født 1944) er en dansk cand.theol. Han var luthersk biskop over Fyens stift i Den danske folkekirke fra 1995 til 2012.
Drejergaard fikk sin embedseksamen i teologi fra Aarhus Universitet i 1970. Han var sogneprest på Vestfyn fra 1974 til 1995, og ble så biskop.
Gammarus
Gammarus, på norsk kjent som enten tanglopper eller marflo, er en slekt av bunnlevende (bentiske), småøyde amfipoder. De ser ut som små gjennomsiktige reker. De finnes mest på store dyp, i fjorder og i sedimenter nærmere land. Disse små dyrene spiser dyreplankton. De lever hovedsakelig på den nordlige halvkule. Gruppen inneholder om lag 200 sikre arter og like mange synonymer, totalt anslagsvis 400 - 405 arter og underarter.
Gammarus pulex er eksempel på en art i ferskvann, mens mange arter lever i saltvann. Gammarus locusta foretrekker salinitet over 25 psu og er svært vanlig langs norskekysten og rundt Svalbard.
Taksonomisk plassering
Taksonomien til krepsdyrene er under regelmessig revisjon, og det er generelt omstridt å fin-inndele organismer taksonomisk. En moderne oppdatering av systematikken gis av Martin og Davis, som følgende oversikt følger ned til nivået orden, mens lavere nivåer i enkelte tilfeller følger Catalogue of Life: - og generelt bygger på WoRMS-databasen i detaljer på nivå lavere enn familie:
Göksu (Seyhan)
Göksu er ei elv i sørlige Tyrkia. Den løper sammen med Zamantı og danner elva Seyhan. I 2000-årene ble det drevet omfattende kraftutbygging i Göksu.
Gmelina
Gmelina er en slekt av bunnlevende (bentiske), småøyde «amfipoder» (eller marfloer). De ser ut som små gjennomsiktige reker. De finnes mest på store dyp, i fjorder og i sedimenter nærmere land. Disse små dyrene spiser dyreplankton.
Artene lever hovedsakelig på den nordlige halvkule, men ikke i tempererte deler av Skandinavia .
Slekten har bare to arter:
Slekten har også to tidligere antatte arter som nå er synonyme med andre slekter:
Pantelotteriet
Pantelotteriet ble lansert i april 2008, og er et lotteri der tomme bokser og flasker brukes som innsats i panteautomater. Lotteriet drives av Norsk Pantelotteri AS, et selskap eid av Norges Røde Kors og Olav Thon Gruppen, med konsesjon fra Lotteri- og stiftelsestilsynet.
Pantelotteriet er tilgjengelig i over 2 000 butikker i kjedene REMA 1000, Kiwi, Meny og SPAR, samt i enkelte butikker i kjedene Matkroken, Europris og Coop Norge. Overskuddet går til Røde Kors.
Det var Olav Thon som i sin tid tok initiativ til etablering av pantelotteriet. Hensikten var både å bidra til økt panting av bokser og flasker, og å generere automatiske inntekter til veldedige organisasjoner.
Beskrivelse av lotteriet
Pantere kan enten bruke den ordinære panteknappen som gir penger for tomgodset, eller trykke på Røde Kors-knappen for deltakelse i Pantelotteriet. Velger man Pantelotteriet blir de tomme boksene og flaskene brukt som innsats i lotteriet. Pris per lodd er 50 øre. Om det blir gevinst eller ikke, vises umiddelbart på lappen som kommer ut av panteautomaten. Gevinster opp til 1 000 kroner utbetales i kassen.
Pantelotteriet har en konsesjon på ni år, gjeldende fra februar 2017. Premieplanen har 12 toppgevinster på én million kroner, 6 000 lodd med gevinster på 1 000 kroner, 84 000 lodd med gevinster på 100 kroner, og 312 000 lodd med premier på 50 kroner.
Historikk
I 2002 leverte Olav Thon Gruppen ved Norsk Underholdningsspill AS sin første søknad om etablering av pantelotteri til Lotteri- og stiftelsestilsynet. I juli 2007 ble det gitt tillatelse til etablering av pantelotteriet. Dette er den eneste konsesjon som er gitt til nye, private lotterier siden mars 2002. Samme høst ble det etablert avtaler med REMA 1000 og ICA Norge, og i 2008 ble Pantelotteriet offisielt lansert. I 2011 ble Pantelotteriet tilgjengelig i alle Kiwi-butikker, i 2009 i Meny-butikker i NorgesGruppen, fra 2014 også i SPAR-butikker. I februar 2017 ble Pantelotteriet tildelt ny lotteritillatelse fra Lotteritilsynet, med ni års varighet.
Etter at den første toppgevinsten på 2 millioner kroner gikk i 2012, ble gevinstplanen endret til flere milliongevinster. I 2016 hadde Pantelotteriet totalt gitt 150 millioner kroner i støtte til Røde Kors. Etter 10 års drift har Pantelotteriet gitt over 200 millioner kroner i støtte til Norges Røde Kors, og har blitt en av organisasjonens viktigste inntektskilder.
Troitsk (Tsjeljabinsk oblast)
Troitsk (russisk: Тро́ицк) er en by i Tsjeljabinsk oblast i Russland. Den ligger ved elva Uj (en sideelv til Tobol), rundt 110 kilometer sør for Tsjeljabinsk. Innbyggertall: 83 862 (folketelling 2002).
Troitsk er et jernbaneknutepunkt, og fungerer som et forsynings- og handelssenter for gruvedistriktene i sør-Ural. Grensen mellom Russland og Kasakhstan går like sør for Troitsk.
Byen ble grunnlagt av Ivan Nepljujev, Troitsk spilte en betydelig rolle i opprøret til Jemeljan Pugatsjov, som beleiret og inntok byen i 1774.
Synnøve Konglevoll
Synnøve Konglevoll (født 16. juni 1972 i Tromsø) er en norsk politiker (A). Hun satt på Stortinget fra Troms i perioden 1997–2005.
Konglevoll er utdannet Master of Science i Political Economy ved Handelshøyskolen BI (2006). Hun har også en cand.mag.-grad (sosialantropologi mellomfag, statsvitenskap grunnfag) fra UiT 1991-1997. Synnøve Konglevoll arbeider som rådgiver og koordinator i Norges forskningsråd, med ansvar for demokrati, styring og regionalitet, samt samfunnsvitenskapelig petroleumsforskning. Hun er gift med senterpartipolitiker Erik Lahnstein, sønn til Anne Enger. I 2022 ble hun ansatt som generalsekretær i Foreningen for hjertesyke barn.
Tine Asmundsen
Tine Asmundsen (født 8. april 1963 i Kongsberg) er en norsk jazzmusiker (bass).
Hennes karriere startet i Kongsberg, med byens storband og Kongsberg Jazzfestival. Hun er utdannet ved Østlandets Musikkonservatorium og University of Wisconsin-Madison, bl.a. under Richard Davis. I Oslo ble hun med i Jazz Police (1990). En tid var hun også med i bandet «Alibi» med bl.a. Maria Kannegaard.
Hun ble kjent i bandet «Girl Talk» med Bodil Niska og Elizabeth Walker (Talkin' Jazz, 1996).
Carl Hansen
Carl Hansen (født 15. februar 1902 i Kragerø, død 22. september 1982 i Arendal) var en forsorgsforstander og ordfører i Arendal.
Lise-Lotte Rebel
Lise-Lotte Rebel (født 23. januar 1951 i Kongens Lyngby) er en dansk cand.theol. som siden 1995 har vært luthersk biskop over Helsingør stift i Den danske folkekirke.
Carl Hansen
Han var sønn av den danskfødte konditoren Carl Hansen og Mimi Hansen. Hansen fikk arbeid som telegrafinspektør i Arendal i 1920, og var der til han ble forsorgsforstander i 1942, da forgjengeren i stillingen ble avsatt av politiske grunner. I desember 1944 ble han medlem av skotøynemda. I januar 1945 ble han innsatt av NS-myndighetene som ordfører i Arendal, og 26. februar ble han utnevnt til formann i fattigstyret i byen. Han satt også i en periode i finans- og valgkomiteen i kommunen.
Tine Asmundsen
I 2000 etablerte hun plateselskapet Hazel Jazz. I 2002 etablerte hun kvintetten Lonely Woman som har gitt ut flere plater.
Lise-Lotte Rebel
Rebel tok embedseksamen i teologi ved Københavns Universitet i 1978. Hun har vært prest ved Utterslev kirke 1978–1980, ved Islev kirke 1980–1987 og ved Sankt Olai kirke (1987–1995).
Carl Hansen
Hansen ble avsatt fra sine politiske verv ved frigjøringen i mai 1945 grunnet hans medlemskap i Nasjonal Samling fra 1935. Han var Nasjonal Samlings kretsfører for Nedenes krets fra januar 1943 til frigjøringrn i mai 1945. Han melde seg for Den norske legion i 1942, men ble ikke tatt inn. Hansen var medlem i Hirden og NS Kamporganisasjon.
Lise-Lotte Rebel
Lise-Lotte Rebel ble tildelt Dannebrogordenen i 1996, ble ridder av Dannebrogordenens 1. grad i 2001 og kommandør i 2014.
Tine Asmundsen
I 2006 har Asmundsen vært med i strykeensemble med Jon Balke (komposisjoner og piano), Kenneth Karlsson (piano), Lise Strandli Pedersen (fiolin), Vladimir Stoyanov (fiolin), Renata Norcia (bratsj) og Tanja Orning (cello).
Carl Hansen
Hansen ble dømt i det norske landssvikoppgjøret til fem års tvangsarbeid, fem og ti års rettighetstap og 17 000 kr i inndragning.
I²C
I²C er et master-slave system og bruker to bidireksjonale open-drain linjer, seriell data (SDA) og seriell klokke (SCL), som trenger pull-up motstander. Typisk arbeidsspenning for et I²C system er +3,3 V eller +5 V, men andre spenninger kan også forekomme. I²C har en 7-bits adresse, men 16 av adressene er reservert, så det er 128–16=112 noder som kan kommunisere på samme bussen.
I²C kan operere med flere hastigheter, de mest vanlige er standard mode, 100 kbps, low-speed mode, 10 kbps, men det finnes også fast mode plus, 1 Mbps, og high speed mode, 3,4 Mbps. De sistnevnte har også andre tilleggsfunksjoner, som bla. 10-bits adressering. I tillegg til at det maksimale antall noder er begrenset av adresser, kan ikke den totale kapasitansen på bussen overskride 400 pF.
KLM Royal Dutch Airlines
Historie
KLM ble etablert den 7. oktober 1919, noe som gjør det til verdens eldste flyselskap som fremdeles opererer under sitt opprinnelige navn. Selskapet startet operasjoner året etter, med en flygning fra London til Amsterdam. Men det skulle gå ett år til før selskapet begynte å operere ruteflygninger.
Innen 1926 hadde KLM faste flygninger til Amsterdam, Rotterdam, Brussel, Paris, London, Bremen, København og Malmö. Selskapet startet også tidlig med interkontinentale operasjoner, og hadde allerede i 1929 en flyrute til Nederlandsk Østindia (nåværende Indonesia). Selskapet åpnet noen år senere nok en interkontinental rute mellom Amsterdam og Curaçao.
Flåten og antallet destinasjoner vokste i takt med det økende antallet passasjerer. Selskapets drift opphørte under andre verdenskrig, men ble raskt reetablert etter krigens slutt. Selskapet gikk til anskaffelse av enda større fly gjennom 1960-, 70- og 80-tallet, og dannet i 1989 en allianse med det amerikanske flyselskapet Northwest Airlines. I 2008 ble Northwest Airlines sammensluttet med Delta Airlines, og KLM fortsetter dette samarbeidet. Det norske flyselskapet Braathens var også medlem av denne alliansen frem til det fusjonerte med SAS i 2004. KLM er i dag medlem av flyalliansen SkyTeam.
Flåte
thumb|right|Deler av KLMs flåte, med blant annet [[Boeing 777|Boeing 767-maskiner]] KLM administrerer følgende fly: (mars 2019)
Destinasjoner
Se full liste: KLMs destinasjoner
Da Nederland er et lite land målt i areal, har KLM kun én innenriksrute, Amsterdam til Maastricht. KLM har imidlertid et omfattende internasjonalt nettverk, der de fleste ruter møtes på Schiphol lufthavn. Mindre ruter betjenes av datterselskapet KLM Cityhopper. Det er også et annet datterselskap, KLM Asia som ble dannet i 1995 på ruten til Taipei. Dermed slapp moderselskapet å fly til Taiwan og komme i klammeri med kinesiske myndigheter.
På langdistanse har KLM ruter til Nord- og Sør-Amerika, Midtøsten, Asia og Afrika. Selskapet har et nært samarbeid med Delta Airlines på ruter til USA.
Ulykker
Flyulykken på Kastrup 1947 var en krasj kort etter start fra Københavns lufthavn. I den mistet alle ombord livet, 22 personer inkludert den svenske arveprinsen Gustav Adolf.
KLM Flight 633 var et passasjerfly som havarerte etter avgang fra Shannon lufthavn i 1955 med 28 døde.
Tenerife-ulykken 27. mars 1977 var en kollisjon mellom to Boeing 747 jumbojetfly fra KLM og Pan Am på rullebanen på Los Rodeos-flyplassen på Tenerife i Kanariøyene. Til sammen 583 mennesker omkom i ulykken. Med unntak av terrorangrepet 11. september 2001, er det den verste flyulykken som har forekommet.
Einsiedeln kloster
Einsiedeln kloster er et benediktinerabbedi i den sveitsiske kantonen Schwyz. Som territorialabbedi er den ikke underlagt noen biskop, men står direkte under paven. Abbeden er derfor medlem av Sveits' bispekonferanse på lik linje med landets seks biskoper. Han er samtidig abbed over Einsiedelns to datterprostier: kvinneklosteret Fahr ved Zürich og herreklosteret St. Gerold i Vorarlberg.
Einsiedeln kloster er et kjent valfartssted og var i middelalderen et av Sveits' mektigste klostre. Spesielt den svarte madonnastatuen tiltrekker seg pilegrimer fra mange land. Den nåværende klosterkirken (ferdigstilt 1735) er Sveits' største barokkbygning. Også klosterets omfattende bibliotek ligger i en barokk praktbygning (ferdigstilt 1740). Bøkene overlevde klosterets mange branner siden biblioteket tidligere lå i kjelleren. Det inneholder derfor en rekke verdifulle håndskrifter helt tilbake til 700-tallet. Takmaleriene ble utført av Asambrødrene i perioden 1724–1726.
Historie
Klosterets navn (Einsiedelei = «eremittbolig») kommer av at dets historie begynner med eremitten Meinrad. Han trakk seg i 835 tilbake fra Reichenau kloster til en eneboertilværelse ved dagens Einsiedeln. Flere munker fulgte hans forbilde, og eremittsamfunnet ble i 934 sammenfattet til et kloster. Allerede få år senere (947) gjorde den tysk-romerske keiseren Otto I klosteret riksumiddelbart. Senest fra 1200-tallet hadde det status som fyrsteabbedi, dvs. klosterets abbed var samtidig tysk-romersk riksfyrste.
Klosterets fogder var hertugene av Schwaben, herrene av Nellenburg, Uster og Rapperswil, habsburgene og til slutt schwyzerne. Klosteret ervervet store besittelser i bl.a. Aargau, Bern, Breisgau, Elsass, St. Gallen, Thurgau, Vorarlberg og Zürich. Klosteret var svært velstående og drev og driver bl.a. med hesteavl (rasen Cavalli della Madonna), vinproduksjon og skogbruk.
Reformatoren Ulrich Zwingli startet sin virksomhet i Einsiedeln rundt 1518. Senere var imidlertid Einsiedeln kloster et av motreformasjonens sentre. 1798 flyktet klosterets beboere fra franske tropper, men kunne returnere til klosteret i 1803.
På det kirkelige plan lå Einsiedeln først under Konstanz bispedømme. Klosteret var immediat, dvs. lagt direkte under paven, fra 1452 til 1467, fra 1512 til 1819 og igjen fra 1907. På 1800-tallet hørte klosteret til Chur bispedømme.
Ta meg til havet
Ta meg til havet er et musikkalbum med Hanne Krogh, utgitt i 1992. Dette er også Hanne Kroghs trettende album. Etter suksessen med Just 4 Fun var Hanne Krogh igjen opptatt av sin solokarriere, og valgte å lage sin første «live-plate». «Ta meg til havet» er basert på konsertopptak i Festiviteten i Haugesund 28. og 29. august 1992. Her var noen gamle sanger fra tidlgere album som «Høstvise», «Det er tent et lys» og «Levende lys», men noen nyere sanger ble også tatt med, som «Ikke gi deg jente», skrevet av Krogh selv, og som hun fikk en stor slager med. Platen solgte godt, og ble også en slags oppsummering av Kroghs karriere så langt, selv om en større best of samling var rett rundt hjørnet. Hanne Krogh var ute på nytt selskap igjen, denne gangen CNR Redcords.
Parlamentsvalget i Italia 2018
Parlamentsvalget i Italia 2018 ble avholdt 4. mars 2018 etter at parlamentet ble oppløst av president Sergio Mattarella den 28. desember 2017.
Parlamentsvalget gjaldt 630 medlemmer av Deputertkammeret og de 315 valgbare medlemmene av Senatet. Det dreide seg om den 18. valgperiode i den italienske republikk siden 1948.
Koalisjoner og partier
Følgende tabell inkluderer koalisjoner og partier som stilte til valg i flesteparten av flermannskretsene:
Etter valget
Etter valget ga president Sergio Mattarella 23. mai 2018 oppdraget til Giuseppe Conti med å danne regjering. Conti ga opp 27. mai samme år da presidenten hadde motsatt seg hans ønske om å ha Paolo Savona som finansminister. Savona var motstander av EU, mens presidenten var en sterk tilhenger.
Branislav Ivanović
Branislav Ivanović (født 22. februar 1984) er en serbisk tidligere fotballspiller.
Hamarøy kirke
Hamarøy kirke er en arbeidskirke fra 1974 i Hamarøy kommune. Kirken er i betong og skal ha 300 sitteplasser. Arkitekt for kirken var Nils Toft. Kirka har altertavle i tekstil, laget av Eevahenna Aalto i 1990.
Branislav Ivanović
Han er en tilpasningsdyktig forsvarsspiller, og opptrer derfor i roller som høyreback, midtstopper og defensiv midtbanespiller.
Hamarøy kirke
Det er kirkegård ved kirken.
Branislav Ivanović
Ivanović begynte karrieren i FK Srem før han gikk til OFK Beograd i 2003. Etter tre år i den øverste, serbiske divisjonen signerte han for Lokomotiv Moskva i 2006.
Hamarøy kirke
Historie
Hamarøy tilhørte Salten fogderi.
Branislav Ivanović
I januar 2008 gikk Ivanović til Chelsea. Det sies at andre klubber som Manchester United, Juventus, AC Milan og Internazionale også var interessert i å få tak i serberen. Ivanović signerte en tre og et halvt års kontrakt med Chelsea 16. januar 2008.
Hamarøy kirke
Historie
Hamarøy var i 1589 et residerende kapellani under Steigen prestegjeld. Hamarøy ble ifølge Erlandsen utskilt som eget prestegjeld ved reskript 9.6.1809. Dette reskriptet har ingen slik bestemmelse, men sier at Hamarøy residerende pastorat ved den nåværende vakanse i Steigen soknekall må få tilbake de tiendeinntektene som lå til Steigen, men som før hadde ligget til Hamarøy. Hamarøy var vel et av de kapellanier som ble egne pastorat eller soknekall som følge av reskriptet 1.4.1740.
Branislav Ivanović
Den 1. februar 2017 meldte Ivanović overgang til den russiske klubben Zenit St. Petersburg på en to og et halvt års kontrakt med opsjon til å forlenge med ytterligere et år, etter en vellykket ni-årig periode med Chelsea. 16. februar 2017 debuterte Ivanović for Zenit i deres 2–0 nederlag borte mot Anderlecht i Europa League.
Hamarøy kirke
Historie
Ved kgl.res. 28.10.1882 ble det bestemt å rive Hamarøy gamle kirke og bygge en ny kirke med 700 sitteplasser. Til ny kirketomt og til utvidelse av kirkegården skulle det avgis ca. 20 ar fra prestegården.
Branislav Ivanović
Den 15. september 2020 bekreftet nyopprykkede West Bromwich Albion at Ivanović signerte en ett-års kontrakt med dem.
Hamarøy kirke
Historie
Ved kgl.res. 19.9.1885 ble det tillatt å flytte Hamarøy gamle kirke til gården Karlsøy som et kapell for Sagfjorden. I Sagfjord kapell skulle det holdes 7 gudstjenester årlig, og det skulle anlegges gravplass ved kapellet. Ved kgl.res. 11.1.1909 ble det årlige gudstjenestetallet for Sagfjorden kapell økt til 12. Grensen mellom Hamarøy og Nordfold sokn er beskrevet i kgl.res.16.2.1933. Tømmerneset kapell ble oppført i 1952. (Kilde: Riksarkivet).
Lofotpresten Hans Egede
Hans Egede, «Grønlands apostel», kom til presten Niels Schielderup i Hamarøy omkring 1700, en uvanlig dyktig mann som ga gutten innføring i gresk, hebraisk, latin og teologi. Eksamen tok han med utmerkede karakterer, og det var kanskje på grunn av denne grundige opplæring at han ble uteksaminert fra Universitetet i København i 1705 med rosende vitnesbyrd om «stor flid og hurtighet» etter bare ett og et halvt års studier.
Ferjesambandet Bellvik–Vengsøy
Ferjesambandet Bellvik–Vengsøy krysser Kaldfjorden som del av fylkesvei 7770 i Troms, mellom ferjekaiene Vengsøy på Vengsøya og Bellvik på Kvaløya i Tromsø kommune. Sambandet drives av Torghatten Nord.
Øyvind Korsberg
Øyvind Korsberg (født 31. januar 1960 i Tromsø) er en norsk tidligere politiker (FrP). Han var innvalgt på Stortinget fra Troms fra 1997 til 2017. Han var Stortingets første visepresident fra 2009 til 2013.
Utdanning og yrkesliv
Etter grunnskolen gikk Korsberg elektrofag (svakstrøm) ved Breivika videregående skole 1976–1978. Mens han satt på Stortinget, tok han også sjefskurs ved Forsvarets høgskole i 2010.
Fra 1976 til 1997 hadde han forskjellige stillinger innen salg og markedsføring i det private næringslivet.
Lokalpolitikk
Korsberg var medlem av Tromsø kommunestyre og formannskap fra 1992 til 1995. Fra 1991 til 1994 var han medlem av styret for Tromsø FrP. Han var leder av ligningskomiteen i Tromsø fra 1995 til 1997.
Rikspolitikk
Han ble første gang innvalgt på Stortinget fra Troms i 1997, og satt fra 1997 til 2005 i Stortingets energi- og miljøkomité. I samme periode var han også medlem av Stortingets delegasjon til Nordisk råd. I perioden 2001–2005 var han innpisker for stortingsgruppen. Korsberg har markert seg som skeptiker i klimadebatten. Han avviste i et intervju med Nettavisen FNs klimapanels funn om at klimaoppvarmingen er menneskeskapt som «fullstendig hysteri», skremselspropaganda og konspirasjonsteorier. FNs mål er kun er ment for å skade industrien. Han markerer seg også som motstander av føre-var-prinsippet.
Han var medlem av FrPs sentralstyre fra 2001 til 2006.
I stortingsperioden 2009–2013 var Korsberg Stortingets første visepresident. Han var i perioden også medlem av Stortingets familie- og kulturkomité. Han har som partiets talsperson i kultur-, idretts- og mediesaker ønsket å legalisere profesjonell boksing og poker i Norge. Han har også tatt til orde for å fjerne ordningen med kringkastingsavgift, blant annet fordi han mener ordningen er urettferdig overfor andre medieaktører. Han ønsket at avgiften skulle erstattes med en post på statsbudsjettet, men at NRK på sikt bør kommersialiseres i større grad. Han var motstander av OL i Tromsø 2018 og kritisk til Bjørge Stensbøl og ledelsen i OL 2018, som han mente var amatørmessige og samtidig profesjonelle lobbyister. Korsberg var også motstander av en OL-søknad fra Oslo for 2022, og mente at det burde avholdes nasjonal folkeavstemning om en eventuell OL-søknad. Korsberg har kjempet for en liberalisering av snøskuterpolitikken med mer selvstyre til kommunene.
Forut for stortingsvalget 2013 i Troms ble Korsberg utfordret av Per-Willy Amundsen om førsteplassen på FrPs liste. FrP var, etter at hadde Troms mistet et mandat i mandatomfordelingen, kun ventet å få inn ett mandat på Stortinget, mot de tidligere to. Korsberg var innstilt på førsteplass av nominasjonskomiteen og hadde støtte av Tromsø FrP, mens Harstad FrP og Fremskrittspartiets Ungdom støttet Amundsen. Under nominasjonsmøtet i februar 2013 vant Korsberg kampen om førsteplassen med 35 stemmer, mot 27 til Amundsen, og ble ved valget innvalgt som eneste FrP-representant fra fylket. Han ble i oktober 2013 valgt til første nestleder i Stortingets næringskomité.
Han frabad seg renominasjon foran stortingsvalget i 2017. Etter å ha trådt ut av Stortinget, meldte han seg ut av FrP.
VM i fotball 2010
VM i fotball 2010, det 19. verdensmesterskapet i fotball, ble arrangert i Sør-Afrika fra 11. juni til 11. juli 2010. Dette var første gang fotball-VM ble avholdt på det afrikanske kontinentet. Bare afrikanske land fikk søke om å arrangere verdensmesterskapet, og i 2004 valgte det internasjonale fotballforbundet, FIFA, Sør-Afrika som vertsnasjon fremfor Marokko og Egypt. Kampene ble spilt på ti stadioner i ni byer rundt om i landet, og finalen ble spilt på Soccer City i Sør-Afrikas største by, Johannesburg.
32 lag ble valgt ut til å delta gjennom en verdensomspennende kvalifiseringsrunde som begynte i august 2007. I første runde av turneringen kjempet lagene for poeng i round robin-grupper bestående av fire lag, og de to beste lagene i hver gruppe gikk videre. Disse 16 lagene avanserte til sluttspillet, hvor tre utslagsrunder bestemte hvilke to lag som skulle møte hverandre i finalen.
Regjerende europamester, som aldri før hadde blitt verdensmester, vant turneringen. I finalen slo de, som var VM-finalist for tredje gang, 1–0 etter scoring av Andrés Iniesta i annen ekstraomgang. Vertsnasjonen Sør-Afrika ble slått ut i gruppespillet i likhet med finalistene fra forrige VM, og. Andre store VM-nasjoner som, og  røk ut i sluttspillet. ble det eneste ubeseirede laget i turneringen.
Dette var første gang en europeisk nasjon vant turneringen utenfor sitt eget kontinent, første gang at to ulike europeiske lag ble verdensmestere på rad, og første gang hverken Brasil, Argentina, Italia eller Tyskland var representert i finalen. Med 204 av FIFAs da i alt 208 medlemsland som deltok i kvalifiseringen til verdensmesterskapet, deler turneringen rekorden for flest deltakerland i et sportsarrangement i verden sammen med sommer-OL 2008.
Valg av vertsnasjon
Det var på forhånd klart at det var det afrikanske kontinentet som skulle arrangere VM i 2010, etter at FIFA bestemte at mesterskapene skulle roteres mellom kontinentene. De fire søkerne til mesterskapet, var: